**Underworld** je anglická elektronická skupina, ktorej členmi sú Karl Hyde a Rick Smith. Skupinu založili v roku 1980. Známa je predovšetkým vďaka hitu „Born Slippy .NUXX", ktorý sa objavil vo filme *Trainspotting*. Pôvodne bola skladba vydaná iba ako B-strana singla a nebola súčasťou ich štvrtého štúdiového albumu *Second Toughest in the Infants*. Skladba „Born Slippy .NUXX" je jednou z najznámejších skladieb skupiny Underworld a je považovaná za jednu z najlepších skladieb desaťročia. Celkovo sa predalo viac ako milión kópií a objavil sa v niekoľkých kompiláciách, mashupoch a remixoch.

História
--------

Hyde a Smith začínali začiatkom 80. rokov v projekte The Screen Gemz, ovplyvnený tvorbou skupiny Kraftwerk a reggae. V roku 1983 založili novú skupinu Freur, ktorú v roku 1986 premenovali na Underworld. Ako Underworld vydali dva synthpopové albumy *Underneath the Radar* a *Change the Weather*, ktoré nezaznamenali veľký úspech. Toto obdobie je označované ako "Underworld Mk1". Zlom v ich tvorbe nastal po prijatí mladého techno DJa Darrena Emersona. V tvorbe skupiny začínajú prevladať tanečné rytmy a zvuk ich nahrávok smeruje hlavne do klubov a na tanečné párty. Toto obdobie je označované ako "Underworld Mk2". Po troch úspešných albumoch Emerson skupinu opúšťa, aby sa mohol viac venovať kariére DJa a svojmu vydavateťstvu Underwater Records. Underworld pokračujú ďalej vo dvojici, ku ktorej sa počas koncertov pripája DJ Darren Price. Dňa 7. júna 2010, Underworld ohnlásili detaily svojho ôsmeho štúdiového albumu, *Barking*, ktorý bol vydaný dňa 13. septembra 2010 v Spojenom kráľovstve. Album obsahuje spolupráce s nemeckým trance producentom Paulom van Dykom and britskými house interpretmi Markom Knightom a D. Ramirezom.

Underworld sa stali známi hlavne svojími živými vystúpeniami, ktoré sú pokladané za to najlepšie 
v rámci elektronickej hudby.

Členovia
--------

Súčasní členovia
* Karl Hyde - vokály, gitary (1986–súčasnosť)
* Darren Price - klávesy, mixovanie, zvukár (2002–súčasnosť)
* Rick Smith - klávesy, mixovanie, vokály (1986–súčasnosť)

Bývalí členovia
* Baz Allen - basová gitara (1986–1990)
* Bryn Burrows - bicie (1986–1988) (tiež v Freur)
* Pascal Consoli - bicie (1989–1990)
* Darren Emerson - klávesy, mixovanie (1991–2000)
* Alfie Thomas - gitary, klávesy, basová gitara (1986–1990) (tiež v The Screen Gemz a Freur)
* John Warwicker - klávesy (1986) (tiež v Freur)

Diskografia
-----------

*Bližšie informácie v hlavnom článku: Diskografia skupiny Underworld*
Underworld
* *Underneath the Radar* (1988)
* *Change the Weather* (1989)
* *Dubnobasswithmyheadman* (1994)
* *Second Toughest in the Infants* (1996)
* *Beaucoup Fish* (1999)
* *A Hundred Days Off* (2002)
* *Oblivion with Bells* (2007)
* *Barking* (2010)
* *Barbara Barbara, We Face a Shining Future* (2016)
* *Drift Series 1* (2019)

Rick Smith
* *Bungalow With Stairs 1* (2010)

Karl Hyde
* *Edgeland* (2013)

Referencie
----------

1. ↑  "Underworld: Reborn slippy", *The Independent*, 19 November 2006
2. ↑   *Underworld announce new album tracklisting and release date* [online]. NME, [cit. 2010-06-09]. Dostupné online.
3. ↑   *underworld details new album barking* [online].. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Underworld (skupina)**

Externé odkazy
--------------

* Oficiálna webstránka
* Underworld na Rolling Stone
* Underworld v Internet Movie Database (po anglicky)